Okresná prokuratúra Námestovo 
Hviezdoslavovo námestie 213, 029 01 Námestovo 	

Sp. zn. : Pv 349/14/5507	Námestovo, 29.9.2014
EEČ : 2-41-131-2014

U Z N E S E N I E

Trestná vec:	obvinený XXXXX a spol.  
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov a iné trestné činy

Rozhodol: 	prokurátor Okresnej prokuratúry Námestovo
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX, 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 2 200,00 € 
b.	Peňažná suma určená na všeobecne prospešné účely: 110,00 € 
c.	Konkrétny adresát peňažnej sumy určenej na všeobecne prospešné účely: XXXXX       
d.	Suma odovzdaná štátu na peňažnú pomoc obetiam trestnej činnosti: 110,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Zákamenne pod spisovou značkou ORP-461/ZK-DK-2014.
- dňa 18. 03. 2014 v čase okolo 22.00 hod.  spoločne prišli k otvorenej garáži bez popisného čísla stojacej vedľa miestnej komunikácie v blízkosti rodinného čomu č. XXXXX, v ktorej bolo odstavené uzamknuté osobné motorové vozidlo Suzuki SX4, e. č. XXXXX a vedľa vozidla boli naukladané vrecia s cementom a lepidlom, ktoré roztrhali a rozsypali po garáži a miestnej komunikácii a pritom poškodili zadné piate dvere na vozidle a rozbili vyhrievané zadné sklo na vozidle a poškodili zadný stierač a cement s lepidlom rozsypali aj do vozidla, čím spôsobili XXXXX škodu poškodením vo výške 500,- EUR

- dňa 19. 03. 2014 v čase okolo 00.15 hod. spoločne prišli k drevenej garáži postavenej vedľa cesty bez popisného čísla v obci XXXXX v blízkosti rodinného domu č. XXXXX, kde spoločne rukami vyštiepili dve dosky nad zámkom drevených dverí a vypáčili dvere a vošli dnu, kde bolo odstavené uzamknuté osobné motorové vozidlo Škoda Fabia, e. č. XXXXX, kde oceľovou tyčou poškodili toto vozidlo a to tak, že najskôr ml. XXXXX päť krát udrel po aute, čím rozbil čelné predné sklo, poškodil predný nárazník na pravej strane, poškodil predné pravé svetlo, prednú kapotu nad svetlom, ľavý predný blatník a lak na streche vozidla, následne tyč podal. ml. XXXXX, ktorý s ňou poškodil ľavé predné dvere, rozbil sklo na ľavých predných dverách, poškodil ľavé zadné dvere, rozbil sklo na ľavých zadných dverách, poškodil predné pravé dvere, rozbil sklo na predných pravých dverách, poškodil pravé spätné zrkadlo a predný pravý stĺpik, následne ml. XXXXX vytrhol dve páčky na ovládanie smerových svetiel a stieračov okien a ml. XXXXX z vozidla odcudzil náhradnú sadu žiaroviek v kazete, reflexnú vestu a tlakomer, čím XXXXX spôsobili škodu odcudzením vo výške 12,- EUR a škodu poškodením vo výške 749,- EUR

Odôvodnenie: 
Poverený príslušník Obvodného oddelenia PZ Zákamenné  pod č. ORP-461/ZK-DK-2014 vykonával skrátené vyšetrovanie v trestnej veci obv. ml. XXXXX a  ml. XXXXX,  pre prečin poškodzovania cudzej veci podľa § 245 odsek 1 Trestného zákona, spáchaného formou spolupáchateľstva podľa § 20 Trestného zákona, ktorého sa mali dopustiť na tom skutkovom základe, ako je to popísané vo výrokovej časti citovaného uznesenia povereného príslušníka PZ. 

Poverený príslušník Obvodného oddelenia PZ Zákamenné  pod č. ORP-306/ZK-DK-2014 vykonával skrátené vyšetrovanie v trestnej veci obv. ml. XXXXX a  ml. XXXXX,  pre prečin poškodzovania cudzej veci podľa § 245 odsek 1 Trestného zákona a prečin krádeže podľa § 212 odsek 2 písmeno a/ Trestného zákona, spáchaného formou spolupáchateľstva podľa § 20 Trestného zákona, ktorých sa mali dopustiť na tom skutkovom základe, ako je to popísané vo výrokovej časti citovaného uznesenia povereného príslušníka PZ. 

Po skončení skráteného vyšetrovania poverený príslušník PZ predložil spisové materiály na tunajšiu prokuratúru spolu s návrhom na zmier.

Prokurátor Okresnej prokuratúry Námestovo uznesením, sp. zn. Pv 349/14/5507, zo dňa 24. 06. 2014, predmetné trestné veci spojil podľa § 21 odsek 3 Trestného poriadku (per analogiam), z dôvodov uvedených v § 18 odsek 1 Trestného poriadku na spoločné prejednanie a rozhodnutie veci, pričom spoločné konanie je ďalej vedené pod sp. zn. Pv 349/14/5507. 

Podľa § 220 ods. 1 Trestného poriadku, v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Za prečin poškodzovania cudzej veci podľa § 245 odsek 1 Trestného zákona možno uložiť trest odňatia slobody až na jeden rok. 

Za prečin krádeže podľa § 212 odsek 2 písmeno a/ Trestného zákona možno uložiť trest odňatia slobody až na dva roky. 

Dňa 04. 09. 2014 obvinení  ml. XXXXX a ml. XXXXX a poškodení XXXXX a XXXXX, v rámci konania, sp. zn. 1M 16/2014 a 1M 17/2014, pred  probačným a mediačným úradníkom Okresného súdu v Námestove uzavreli dohodu o zmieri, v rámci ktorej obvinení vyhlásili, že spáchali skutok, ktorý sa im kladie za vinu, svoje konanie oľutovali a osobne sa ospravedlnili poškodeným. 

Obvinení ml. XXXXX a ml. XXXXX a  poškodení XXXXX a XXXXX so zmierom výslovne súhlasili a zhodne prehlásili, že zmier uzavreli slobodne, vážne, zrozumiteľne a určito, na znak čoho uzavreli dohodu o zmieri, ktorú vlastnoručne podpísali. Zároveň z uzavretej dohody o zmieri je zrejmé, že poškodení už nepožadujú od obvinených mladistvých žiadnu náhradu škody  v predmetnej veci, nakoľko im bola uhradená v plnom rozsahu, tak, ako požadovali od oboch obvinených mladistvých a to v zmysle dohody o náhrade škody, ktorá bola podpísaná medzi nimi.  

Dňa 25. 09. 2014 zložil obv. ml. XXXXX na účet Okresnej prokuratúry v Námestove peňažnú sumu vo výške 110,-Eur, z ktorej 55,-Eur je určených na všeobecne prospešné účely pre XXXXX a 55,-Eur je určených na peňažnú pomoc obetiam trestnej činnosti.

Dňa 25. 09. 2014 zložil obv. ml. XXXXX na účet Okresnej prokuratúry v Námestove peňažnú sumu vo výške 110,-Eur, z ktorej 55,-Eur je určených na všeobecne prospešné účely pre XXXXX a 55,-Eur je určených na peňažnú pomoc obetiam trestnej činnosti.

Obvinení a poškodení s týmto spôsobom vybavenia veci vyslovili súhlas.

Pri hodnotení osôb obvinených mladistvých, bolo zistené, že títo neboli doposiaľ súdom trestaní a ani priestupkovo riešení. Zo správ o povesti nevyplývajú na obvinených žiadne negatívne skutočnosti. 

Vyhodnotením všetkých vykonaných dôkazov a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osoby obvinených mladistvých a na ich osobné a majetkové pomery som dospel k záveru, že takýto spôsob rozhodnutia je dostačujúci.

	Vzhľadom k vyššie uvedeným skutočnostiam rozhodol som tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná.

Mgr. Peter Michalík
prokurátor